אורן שמואל

אורן שמואל (נולד ב־23 באוגוסט 1970) הוא כוריאוגרף, מרקיד, יוצר, מפיק, ומדריך ריקודי עם ישראליים. פועל בתחום המחול העממי מאז שנות ה-80 של המאה ה-20, וידוע ביצירתם של למעלה מ-70 ריקודי עם ישראליים מקוריים, שחלקם נרקדים בקביעות בישראל ובקהילות ריקודי העם ברחבי העולם.

ביוגרפיה
שמואל נולד וגדל בנהריה. בשנת 1992 סיים את לימודיו בסמינר למורי ריקודי עם בחיפה, בהנחיית יונתן גבאי, והוסמך כמדריך לריקודי עם.

שמואל החל את דרכו המקצועית בשנת 1988. שימש כרקדן ראשי בלהקת המחול "הורה נהריה", ונודע בסגנונו האתני הייחודי. בשנת 1993 ייסד את להקת המחול הייצוגית "נוער 93" בעיירה שלומי, ושימש בה ככוריאוגרף ראשי.

לאחר שחרורו מצה"ל, הפעיל חוגי ריקודי עם רבים בגליל העליון, בגליל המערבי, בעכו, בקריות ובנהריה. כמו כן לימד במסגרת תוכנית קרן קרב במספר בתי ספר, שם הדריך מחול ישראלי וכוריאוגרפיות ללהקות תלמידים שהופיעו בחגים ובאירועים קהילתיים. בנוסף הפעיל במשך שנים פרויקט עלייה בקהילת יוצאי אתיופיה בחצרות יסף, והכניס רוקדים רבים מעדה זו לעולם ההרקדות.

במהלך השנים השתתף שמואל בהשתלמויות ארציות רבות, בהן לימד מדריכי ריקודי עם מרחבי הארץ את ריקודיו.

בשנת 2008, במסגרת חגיגות שנת ה-60 למדינת ישראל, העביר קורס מקצועי בריקודי עם ישראליים למדריכים ממדינות אחרות, שהתבסס כולו על ריקודים מקוריים שיצר. הקורס הועבר בעיר כרמיאל כחלק מפסטיבל מחול כרמיאל. באותה שנה השתתף גם במופע חגיגי בספורטק תל אביב, לצד להקות ייצוגיות, במסגרת אירוע לציון 60 שנות עצמאות.

שמואל הפיק לאורך השנים אירועי מחול והרקדות רבות, במסגרת קהילתית, עירונית ופרטית. בין היתר שימש בצוות ההפקה של פסטיבל מחול כרמיאל, ויזם אירועי מחול בקיבוצים ובערי הגליל המערבי.

פעילות בינלאומית
בשנת 1991 השתתף כרקדן סולן במשלחת להקת "הורה נהריה" לשבוע פסטיבל הנוער הבינלאומי ה-19 (Intern. Jugendfestwoche) שנערך ב-Wewelsburg שבגרמניה, תחת חסות מחוז פאדרבורן (Kreis Paderborn).על פי פוסטר התוכנייה הרשמית: "19. Intern. Jugendfestwoche Wewelsburg", בחסות Kreis Paderborn Jugend- und Sportamt, מאי-יוני 1991.

בשנת 1995 יצא למסע הוראה באנגליה, במהלכו לימד ב־13 ערים ברחבי הממלכה המאוחדת. הוא העביר שיעורים באוניברסיטאות, בתי ספר יסודיים וגני ילדים, כולל מוסדות לילדים עם צרכים מיוחדים. בלונדון השתתף בחוגי ריקודי עם מרכזיים ולימד ריקוד בכורה חדש בשם "פרחתני" בסגנון תימני, ועל פעילותו קיבל מכתב הוקרה ממכון ריקודי עם ישראליים בלונדון.מכתב הוקרה ממכון ריקודי עם ישראליים בלונדון, 1995

בשנת 1997 השתתף שמואל כמדריך בסמינר הבינלאומי למחול ישראלי וריקודי עם "מחול אירופה", בהשתתפות כוריאוגרפים ומדריכי מחול מישראל וממדינות שונות, שנערך בבדפורד, הממלכה המאוחדת. הסמינר כלל כ־200 משתתפים, בהם מורים ורקדנים ממדינות שונות, וזכה לסיקור בעיתון היהודי הבריטי "ג'ואיש כרוניקל".Lorraine Kirk, “Bedford seminar attracts Israeli folk dance enthusiasts from around the world”, The Jewish Chronicle, 5 September 1997.

בשנת 1998 הוזמן להוביל סמינר ריקודי עם במינסק, בלארוס, כחלק מציון חגיגות שנת ה-50 למדינת ישראל. הסמינר כלל הדרכות לילדים, בני נוער, מורים והורים, והסתיים בפסטיבל בהשתתפות כ־200 ילדים מחמש ערים. בנוסף, ביוזמת הקונסול הישראלי, יצא ללמד בבתי ספר בעיר בוברויסק. על תרומתו קיבל מכתבי תודה מהקהילה היהודית ומהקונסול.

במהלך שנות ה־90 וה־2000 הוזמן שמואל להשתתף בסמינרים ובמחנות ריקודי עם בינלאומיים נוספים, בהם שווייץ, גרמניה, אוסטרליה, קנדה וארצות הברית.

במהלך שנות ה־2000 השתתף שמואל בארבעה אירועי התרמה בכרמיאל למען עמותת "איל"ן כרמיאל–משגב". האירועים כללו מרתונים, מופעים והרקדות. על תרומתו קיבל תעודות הוקרה בשנים 2000, 2002, 2004 ו־2007.

שמואל מתגורר בירושלים.

יצירה וריקודים
שמואל חיבר למעלה מ-70 ריקודי עם ישראליים מקוריים. יצירתו מתאפיינת בשילוב של סגנון אתני, מוזיקה ישראלית עכשווית, פיוטים ושירי משוררים. רבים מריקודיו נרקדים בקביעות בהרקדות בישראל ובעולם לאורך עשרות שנים, והם זכו לסיקור בראיונות ובסקירות ברדיו בישראל ובמדינות נוספות.ראיונות וסקירות ברדיו: רשת ג' (2010), גלי צה"ל (2003), רדיו לב המדינה (1999), רדיו מלבורן (2003).

ריקודיו של שמואל שואבים השראה ממוזיקה ישראלית, פיוטים, שירי משוררים ומסורות מחול אתני. רבים מריקודיו הפכו חלק בלתי נפרד מן ההרקדות בישראל, ומתאפיינים ברגש, קשר למסורת יהודית וסיפור אישי ולאומי.

יצירותיו שולבו לאורך השנים בתחרויות ובמצעדים במסגרת פסטיבל מחול כרמיאל. במאמר במגזין "רוקדים" נסקרו ריקודיו שהשתתפו בתחרויות הפסטיבל לאורך השנים.ירון מישר, "ריקודי התחרויות בפסטיבל כרמיאל", מגזין רוקדים, גיליון 111, אפריל 2023.

 ריקודים נבחרים 
שמואל חיבר עשרות ריקודי עם אשר נלמדו והופצו בישראל ובעולם. אלה חלק מיצירותיו הבולטות:

 שנה שם הריקוד צורה מילים לחן הערות 1998 אמן למילים מעגל בצלאל אלוני בצלאל אלוני נחשב לאחד מריקודיו המזוהים ביותר, אשר הפך לקלאסיקה ונרקד בקביעות בהרקדות. 1998 ילד השדה מעגל גדעון כפן גדעון כפן 1998 בואי זוגות תלמה אליגון נורית הירש 2000 ירושלים של זהב מעגל נעמי שמר נעמי שמר2002הנה שנה עוברתמעגלאהוד מנוראריאל רמירזבאותה תקופה נסקרה תפוצתו הרחבה של הריקוד בעשרות חוגים בארץ ובעולם. 2003 קסם חלילי מעגל לא נרשם אלון דנין 2003 ריח של יסמין (חמסין של ניסן) מעגל לאה גולדברג שייקה פייקוב 2008 שושנת פלאים מעגל שאול טשרניחובסקי צביקה פיק
מעבר לריקודים אלה, חיבר שמואל עשרות יצירות נוספות שזכו להכרה ולתפוצה בחוגי ריקודי העם, ובהן הריקודים "אהוב שלי", "תפילת אדם" (בביצועו של ניר תבורי), "ברכנו" (ללחן של אביהו מדינה), "מיס מיוזיק", "תענוגות", "שמחת יומי", "דאם דאם" ו"אורנים".

הישגים ופרסים
 זכה במקום הראשון בתחרות המחול העממי (בקטגוריית מתחילים) בפסטיבל מחול כרמיאל עם הריקוד "תפילת אדם" (2000)
 זכה במקום הראשון במצעד הריקודים השנתי באוניברסיטת תל אביב עם הריקוד "קסם חלילי" (2003)
 זכה במקום הראשון בפינת "כרמליאדה" בפסטיבל מחול כרמיאל עם הריקוד "קסם חלילי", בבחירת הקהל כריקוד האהוב ביותר (2003)
 זכה במקום השני בתחרות האימפרוביזציות שהתקיימה בפסטיבל מחול כרמיאל (1996). התחרות נערכה באופן חד־פעמי וההישג תועד בכתבה עיתונאית מאותה תקופה.כתבה במקומון "שישישבת", 26.7.1996, עמוד 24
 הריקוד "אמן למילים" דורג במקום החמישי במצעד הריקודים השנתי באוניברסיטת תל אביב (2003)
 הריקוד "מיס מיוזיק" דורג במקום השמיני במצעד הריקודים השנתי באוניברסיטת תל אביב (2006)
 קיבל תעודת הוקרה לרגל 60 שנה למדינת ישראל (2008)

 קישורים חיצוניים 
 האתר הרשמי של אורן שמואל


 הערות שוליים 

קטגוריה:ריקודי עם בישראל: מרקידים
קטגוריה:ריקודי עם בישראל: כוריאוגרפים
קטגוריה:נהריה: אישים
קטגוריה:כוריאוגרפים ישראלים
קטגוריה:ישראלים שנולדו ב-1970